ગુજરાતમાં પાટીદાર આંદોલનના સમયમાં આનંદીબહેન પટેલ વિના ભાજપની જીત અધુરી છે. પાટીદારોના મતો મેળવવા માટે બહેનની સક્રિય રાજકારણમાં જરૂર છે પરંતુ બહેને સાફ શબ્દોમાં કહી દીધું છે કે હું ઘાટલોડીયાની ચૂંટણી લડવાની નથી. તેમણે કહ્યું છે કે- મારા જેવા વરિષ્ઠ નેતાને બદલે યુવા નેતાને ટીકીટ આપી આગળ કરવાની જરૂર છે. ભાજપના એમપી સુબ્રમણ્યમ સ્વામીએ તો કહી દીધું છે કે- ગુજરાતમાં મુખ્યમંત્રીનો લોકપ્રિય ચેહરો એ આનંદીબહેન પટેલ છે. આ વિધાનની પ્રદેશ એકમમાં ચોટદાર અસર થઇ છે. સરકાર સાથે સમાધાન થયા પછી હાર્દિક પટેલ અને યુવા પાટીદારોએ મન મક્કમ બનાવ્યું હોય તેમ લાગે છે, કારણ કે હાર્દિક હૈ કી માનતા નહીં... હવે જો આનંદીબહેન પટેલને નારાજ કરવામાં આવે તો ગુજરાતના પાટીદારો નારાજ થઇ જાય તેમ છે. તેથી જ હાઇકમાન્ડના આદેશ પ્રમાણે ગુજરાત સરકાર કોઇપણ કાર્યક્રમ કે ઉત્સવ ઉજવે તેમાં આનંદીબહેનને માનભેર સ્થાન આપવું પડે છે. આશ્ચર્યજનક રીતે હવે ભાજપની સિદ્ધિગાથામાં કેશુભાઇ પટેલના 1995ના શાસનને પણ વધારે મહત્વ આપવામાં આવી રહ્યું છે.